Δύο συλλήψεις για εμπρησμούς από πρόθεση σε Μεσσηνία και Ηλεία πραγματοποίησαν στελέχη του ανακριτικού της πυροσβεστικής.

Συγκεκριμένα για την φωτιά που εκδηλώθηκε το Σάββατο, στις 00:35, στην περιοχή Κερασούλα, στη Χριστιανούπολη του δήμου Τριφυλίας, στη Μεσσηνία, συνελήφθη ένας 47χρονος.

Το μεσημέρι του Σαββάτου παράλληλα, στελέχη της Διεύθυνσης Αντιμετώπισης Εγκλημάτων Εμπρησμού με τη συνδρομή υπαλλήλων του Κλιμακίου Αντιμετώπισης Εγκλημάτων Εμπρησμού Δυτικής Ελλάδος συνέλαβαν στο πλαίσιο της αυτόφωρης διαδικασίας, έναν 43χρονο, ως υπαίτιο πρόκλησης εμπρησμού από πρόθεση κατ' εξακολούθηση, για τρεις πυρκαγιές που εκδηλώθηκαν σε αγροτικές εκτάσεις.

Πρόκειται για τις φωτιές που ξέσπασαν στις:

18 Αυγούστου 2019 και ώρα 15:17, σε αγροτική έκταση πλησίον νεκροταφείου Νέας Μανολάδας, του δήμου Ανδραβίδας – Κυλλήνης, στην Ηλεία,

24 Αυγούστου 2019 και ώρα 14:53, σε αγροτική έκταση πλησίον νεκροταφείου Νέας Μανολάδας, του δήμου Ανδραβίδας - Κυλλήνης, στην Ηλεία,

24 Αυγούστου 2019 και ώρα 15:50, σε αγροτική έκταση πλησίον νεκροταφείου Νέας Μανολάδας, του δήμου Ανδραβίδας - Κυλλήνης, στην Ηλεία

Ο προαναφερόμενος κρατείται και θα οδηγηθεί σήμερα ενώπιον του κ. Εισαγγελέα Πρωτοδικών Αμαλιάδας.